**James Willam Van Der Beek jr.** (født 8. mars 1977) er en amerikansk skuespiller, mest kjent for sin rolle i TV-serien *Dawson's Creek*.

Van Der Beek ble født i Cheshire i Connecticut. Foreldrene var James Van Der Beek, en regnskapsfører i et mobiltelefonselskap og tidligere pitcher i Los Angeles Dodgers, og Melinda, en helsestudioeier og tidligere Broadway-danser. Han har to søsken, Jared født i 1979 og Juliana født i 1981. Som ung gikk han på privatskolen Cheshire Academy, der han måtte gi opp en fotballkarriere etter en hjernerystelse hindret ham i å spille aktivt et helt år. Han fikk konstatert dysleksi, men avsluttet allikevel som en av de beste studentene i årskullet sitt.

Som 13-åring fikk Van Der Beek sin første skuespillerrolle, som Danny Zuko i en skoleoppsetning av *Grease*, og i de tre neste årene spilte han i flere lokale oppsetninger. Som 16-åring begynte han å gå på auditioner i New York City og fikk seg en agent. Han fikk stipend til å gå på Drew University  der han valgte engelsk som hovedfag.

I 1995 fikk Van Der Beek sin første filmrolle, i filmen *Angus*. Men det var ikke før han fikk hovedrollen i serien *Dawson's Creek* i 1998 at han fikk et større publikum. Han droppet college for å spille inn serien, men har sagt han har planer om å fullføre studiet. Serien varte frem til 2003, og bidro til å gjøre Van Der Beek til et ungpikeidol verden over.

I 1999 hadde han en rolle i filmen *Varsity Blues*, som en footballspiller på en high school i Texas. Filmen spilte inn akseptable $52 millioner, og ble regnet som en suksess. Hans neste filmer, *Texas Rangers* fra 2001 og *The Rules of Attraction* fra 2002 ble derimot innen kassasuksesser.

I 2003 giftet Van Der Beek seg med skuespilleren Heather McComb. Paret bor i New York City.

Utvalgt filmografi
------------------

|  |  |  |  |  |
| --- | --- | --- | --- | --- |
| **År** | **Tittel** | **Originaltittel** | **Rolle** | **Kommentar** |
| 2005 | *Standing Still* |  | Simon |  |
| 2005 | *Three* |  | John-O | TV-serie |
| 2002 | *The Rules of Attraction* |  | Sean Bateman |  |
| 2001 | *Texas Rangers* |  | Lincoln Rogers Dunnison |  |
| 1999 | *Varsity Blues* |  | Jonathon 'Mox' Moxon |  |
| 1998 | *Dawson's Creek* |  | Dawson Leery | TV-serie |
| 1998 | *Harvest* |  | James Peterson |  |
| 1996 | *I Love You, I Love You Not* |  | Tony |  |
| 1995 | *Angus* |  | Rick Sandford |  |

Referanser
----------

1. ↑   Internet Movie Database, IMDb-nummer nm0004735, besøkt 17. oktober 2015[Hentet fra Wikidata]

Eksterne lenker
---------------

* (en) James Van Der Beek – kategori av bilder, video eller lyd på Commons Rediger på Wikidata
* (en) James Van Der Beek på Internet Movie Database Rediger på Wikidata

* (sv) James Van Der Beek i Svensk Filmdatabas Rediger på Wikidata

* (da) James Van Der Beek på Scope Rediger på Wikidata

* (fr) James Van Der Beek på Allociné Rediger på Wikidata

* (en) James Van Der Beek på AllMovie Rediger på Wikidata

* (en) James Van Der Beek hos Rotten Tomatoes Rediger på Wikidata

* (en) James Van Der Beek hos The Movie Database Rediger på Wikidata

* (en) James Van Der Beek hos Behind The Voice Actors Rediger på Wikidata
* (en) James Van Der Beek på Twitter Rediger på Wikidata

* (en) James Van Der Beek på Facebook Rediger på Wikidata

* James Van Der Beek på Instagram Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** MusicBrainz
 |